མདོ་སྨད་ཚོགས་ཆེན་གྱི་གྲོས་གཞིའི་ནང་དུ་ྋགོང་ས་ྋསྐྱབས་མགོན་པོ་ཆེན་པོ་མཆོག་གི་སྐུ་ཕྱྭའི་སྐོར་འཁོད་ཡོད།གྲོས་གཞི་འདི་ཤིན་ཏུ་གལ་ཆེན་པོ་རེད།ང་ཚོས་ྋརྒྱལ་བ་རིན་པོ་ཆེའི་སྐུ་ཕྱྭ་ལ་འགན་ལེན་ཞུ་སྟངས་དེ་སྐུའི་འཁྲིས་ལ་བཅར་ནས་སྐུ་སྲུང་ཞུ་དགོས་པ་ལྟ་བུ་མ་རེད།རང་རང་གི་ངོས་ནས་ལྷག་བསམ་རྣམ་དག་གིས་ྋརྒྱལ་བ་རིན་པོ་ཆེའི་ཐུགས་དགྱེས་པའི་མཆོད་པ་ག་རེ་འབུལ་ཐུབ་ཀྱི་འདུགྋརྒྱལ་བ་རིན་པོ་ཆེ་ྋསྙན་སུན་ལ་མ་འགྲོ་བ་ག་རེ་བྱེད་ཐུབ་ཀྱི་འདུགཚོགས་པ་དང་མི་སྒེར་པ་སོ་སོས་འགན་བླངས་ཏེ་ྋརྒྱལ་བ་རིན་པོ་ཆེའི་ཐུགས་སྤྲོ་བོ་དང་དགྱེས་པོ་ཡོང་བ་ལ་ག་རེ་ཞུ་ཐུབ་ཀྱི་འདུགྋརྒྱལ་བ་རིན་པོ་ཆེ་སྐུ་ཚེ་བརྟན་དགོས་ན་ཐུགས་སྤྲོ་བོར་བཞུགས་ཐུབ་པར་ཞུ་དགོས་པ་འདི་གལ་ཆེ་ཤོས་རེད།ང་རང་གི་སྟེང་ནས་དཔེ་མཚོན་ཞུས་ན།ང་བར་ལམ་ན་དགོས་པའི་རྒྱུ་མཚན་ཡང་སེམས་མ་སྐྱིད་པའི་དབང་གིས་བྱུང་སོང༌།ྋརྒྱལ་བ་རིན་པོ་ཆེ་ཐུགས་མ་སྤྲོ་བ་དང་ྋསྙན་སུན་མི་ཡོང་བ་ལ་འབད་དགོས་པ་ང་ཚོ་བོད་མི་ཡོངས་རྫོགས་ཀྱི་འགན་རེད།དཔེར་ན།ཐེ་ཝན་རྒྱལ་ཁབ་ཤིན་ཏུ་གཙང་མ་ཡོད་དགོས་པའི་རྒྱུ་མཚན་ནི།མི་ཆེ་ཆུང་ཡོངས་རྫོགས་ཀྱིས་རང་རང་གི་འགན་བླངས་ཏེ་རང་རང་གི་གད་སྙིགས་རང་རང་གིས་བདག་པོ་བརྒྱབས་ནས་འཁྱེར་འགྲོ་གི་ཡོད་དུས་རང་བཞིན་གྱིས་གཙང་མར་ཆགས་ཀྱི་འདུགདེ་བཞིན་དུ་ང་ཚོ་བོད་མི་ཡོངས་རྫོགས་ཀྱིས་རང་རང་གི་ཐད་ཀྱི་འགན་འཁྲི་ལ་འཐུས་ཤོར་དུ་མ་བཏང་བར་ཡག་པོ་བྱས་པ་ཡིན་ན་བོད་སྤྱི་པ་འདི་ཡག་པོ་ཡོང་རྒྱུར་གཏན་འཁེལ་བ་རེད།སྤྱི་སྒེར་སུ་ཞིག་ཡིན་ན་ཡང་ཕན་ཚུན་ལ་ཁག་འཇོག་རེས་མ་བྱས་པར་རང་རང་གི་འགན་འཁྲི་གང་ཡིན་པ་དེ་ངོས་ཟིན་པར་བྱས་ཏེ་འཐུས་ཤོར་དུ་མ་སོང་བ་ཞིག་བྱས་པ་ཡིན་ན།ྋརྒྱལ་བ་རིན་པོ་ཆེ་རང་བཞིན་གྱིས་ཐུགས་སྤྲོ་བོ་ཡོང་གི་རེད་ལ།དེ་ལ་བརྟེན་ནས་ྋརྒྱལ་བ་རིན་པོ་ཆེ་སྐུ་ཚེ་བརྟན་པ་ཞིག་ཡོང་ངེས་རེད།མང་ཚོགས་སྤྱི་ཡོངས་ཀྱིས་ྋརྒྱལ་བ་རིན་པོ་ཆེའི་སྐུ་ཕྱྭ་ལ་འགན་ཁུར་ཞུ་སྟངས་དེ་ཡིན་ལ།ྋརྒྱལ་བ་རིན་པོ་ཆེ་སྐུ་ཚེ་བརྟན་པའི་དོན་དམ་པའི་བརྟན་བཞུགས་ཀྱང་འདི་ཡིན།